The Terminator

The Terminator (euskaraz Terminator) 1984ko James Cameron estatubatuar zinema zuzendariaren zientzia-fikziozko filma da, Harlan Ellison idazlearen Soldier eleberrian oinarritua. Frankizia bat hasiz jarraipen izan zituen: Terminator 2: Judgment Day (1991), Terminator 3: Rise of the Machines (2003), Terminator Salvation (2009) eta Terminator Genisys (Terminator Genesia, 2015), eta beste batzuk, haien artean telesail bat ere: Terminator: The Sarah Connor Chronicles (2008–2009). Filma estreinatu eta berehala, AEBetan nahiz nazioartean, arraskasta itzela izan zuen.

 Argumentua 

2029. urtean, Los Angeles, makinak munduan jaun eta jabe dira. Haien aurka, 1980ko hamarkadan jaiotako John Connor buruzagi dutela, gizaki matxinoek borrokan dihardute. Matxinada hori behin-betiko amaitzeko, makinek Terminator (Arnold Schwarzenegger) modeloko robot edo cyborg hiltzaile bat iraganera bidali dute, haren ama Sarah Connor (Linda Hamilton) hil dezan, John Connor jaio ez dadin. Sarah babesteko, Connorrek etorkizunetik Kyle Reese (Michael Biehn) soldadua bidali du.

 Aktoreak 
 Arnold Schwarzenegger: Terminator, cyborg hiltzailea.
 Michael Biehn: Kyle Reese, Sarah Connor babesteko, iraganera bidali den gizakia.
 Linda Hamilton: Sarah Connor, Terminatorren helburua.
 Earl Boen: Silberman doktorea, polizia psikologoa.
 Paul Winfield: Ed Traxler, Sarah galdekatzen duen polizia.
 Lance Henriksen: Hal Vukovich, detektibea.

 Kanpo estekak 
 Ther Terminator filmaren iragarkia ikusgai. Youtube.com 
 The Terminator filmaren IMDBko fitxa irakurgai 

Kategoria:Terminator filmak
Kategoria:James Cameronek zuzendutako filmak
Kategoria:Arnold Schwarzeneggerrek antzeztutako filmak
Kategoria:Ameriketako Estatu Batuetako filmak
Kategoria:Denbora-bidaiei buruzko filmak
Kategoria:Pertsekuzio filmak
Kategoria:Emakumeen aurkako indarkeriari buruzko filmak
Kategoria:Los Angelesen girotutako filmak
Kategoria:1980ko hamarkadan girotutako filmak
Kategoria:2029an girotutako filmak
Kategoria:1984ko filmak